ຫວຽດນາມ ສະຫຼອງ ວັນຄົບຮອບ 40 ປີ ທີ່ສົງຄາມ ຍຸດຕິລົງ
ໄຊຊະນະ ເປັນຂີດໝາຍ ແຫ່ງການສິ້ນສຸດລົງ ຂອງສົງຄາມ ທີີ່ລັດຖະບານຫວຽດນາມເໜືອ ໄດ້ຕໍ່ສູ້ມາ ຫຼາຍທົດສະວັດ.
ຫວຽດນາມຈັດການເດີນສວນສະໜາມສະຫຼອງວັນຄົບຮອບ 40 ປີແຫ່ງໄຊຊະນະທາງທະຫານ ທີ່ໄດ້ຍຸດຕິສົງຄາມຫວຽດ ນາມ ແລະທ້ອນໂຮມປະເທດຄືນເຂົ້າກັນ ພາຍໃຕ້ການປົກ ຄອງຂອງຄອມມີວນິດ ໃນຂະນະທີ່ບັນດາເຈົ້າໜ້າທີ່ຂັ້ນສູງສຸດຂອງປະເທດມອງເບິ່ງ ໃນວັນພະຫັດມື້ນີ້ ພວກທະຫານຫວຽດນາມຫລາຍພັນຄົນທີ່ ພາກັນໂບກທຸງຊາດ ພວກນັກລົບເກົ່າແລະບຸກຄົນອື່ນໆກໍພາ ກັນຍ່າງໄປສູ່ໃຈກາງນະຄອນໂຫຈິມິນ ການເດີນສວນສະໜາມເປັນການສະແດງກ່ຽວກັບເຫດການ ຕ່າງໆທີ່ໄດ້ເກີດຂຶ້ນໃນວັນທີ 30 ເມສາ ປີ 1975 ເວລາພວກລົດຖັງຫວຽດ ນາມເໜືອແລ່ນຢ່າງມີໄຊເຂົ້າໄປໃນເຂດໃຈກາງເມືອງທີ່ຮູ້ກັນໃນນາມ ໄຊງ່ອນ ໃນເວລານັ້ນ ຊຶ່ງເປັນນະຄອນຫຼວງຂອງຫວຽດນາມໃຕ້ ໄຊຊະນະດັ່ງກ່າວໄດ້ເປັນຂີດໝາຍແຫ່ງການສິ້ນສຸດລົງຂອງສົງຄາມ ທີ່ລັດຖະບານຫວຽດນາມເໜືອໄດ້ທຳການຕໍ່ສູ້ມາເປັນເວລາຫຼາຍທົດສະວັດ ຊຶ່ງທຳອິດໄດ້ຕໍ່ສູ້ກັບຝຣັ່ງ ແລະຕໍ່ມາແມ່ນສະຫະລັດ ທະຫານສະຫະລັດ ປະມານ 58 ພັນຄົນ ແລະປະຊາຊົນຫວຽດນາມຫຼາຍເຖິງ 4 ລ້ານຄົນໄດ້ເສຍຊີວິດໃນສົງຄາມດັ່ງກ່າວ ສະຫະລັດ ຊຶ່ງໄດ້ໃຫ້ການສະໜັບສະໜຸນແກ່ຫວຽດນາມໃຕ້ ໃນຄວາມ ພະຍາຍາມເພື່ອຢຸດການຂະຫຍາຍໂຕຂອງລັດທິຄອມມີວນິດ ໄດ້ຖອນໂຕອອກຈາກຫວຽດນາມ ໃນເວລາບໍ່ດົນ ຫຼັງຈາກໄຊງ່ອນແຕກ